alexandrainst/scandi-wiki huggingface dataset:
Sverre Helland

Sverre Helland () var ein gardbrukar og politikar frå Eikangervåg i Hordaland. Han var stortingsrepresentant for Senterpartiet frå 1969 til 1985.

Helland var son til ein gardbrukar, og tok i si tid over farsgarden. Frå 1947 til -51 arbeidde han som lærling i elektrofaget. Skuleåret 1951/52 gjekk han økonomilina ved Bondelagets folkehøgskole på Mysen. Åra frå 1957 til -60 utdanna han seg vidare på elektrolina ved Bergens tekniske skole. Same året som han fullførte skulen, grunnla han sitt eige firma, Helland Elektro & Co. Firmaet dreiv han til 1996.

Helland var heradsstyremedlem i Hamre herad perioden 1952-55. Seinare, etter kommunesamanslåingar,  var han med i formannskapet i Lindås 1964-71, ordførar i perioden 1968-69.

Hausten 1969 vart Helland vald til å representere Hordaland og Senterpartiet på Stortinget. Gjennom seksten år var han tingmann, medlem 1969-77 i Industrikomiteen og  
1.10.1977-15. april 1983 av Finanskomiteen. Dei siste to og ein halv sesjonane møtte han i Justiskomiteen. Helland var politisk nestformann i Senterpartiet frå 1981 til -83.

Helland vart i 2005 tildelt Kongens Fortenestemedalje i gull.

Kjelder
Stortingsbiografi

Stortingsrepresentantar 1969-1973
Stortingsrepresentantar 1973-1977
Stortingsrepresentantar 1977-1981
Stortingsrepresentantar 1981-1985
Folk frå Lindås
Johannes Vågsnes

Johannes Vågsnes () var ein gardbrukar og lærar frå Tromøy i Aust-Agder som i tida 1973-85 representerte Aust-Agder og Kristeleg Folkeparti på Stortinget.

Vågsnes var son til ein gardbrukar. Sjølv var han klokkar i Tromøy meinigheit frå 1945 til -77. I 1946 tok han over garden Gjerstad i Tromøy og dreiv denne til 1985. Åra frå 1951 til -62 var han også lærar i folke- og framhaldsskulen i Tromøy.

Perioden 1952-55 var Vågsnes medlem i Tromøy heradsstyre. Etter to periodar utanfor lokalpolitikken, kom han tilbake som formannskapsmedlem frå 1964 til 1971. Hausten 1973 vart han vald til stortingsrepresentant frå Aust-Agder for Kristeleg Folkeparti. På Tinget var han i alle tolv åra medlem i Kommunal- og konstistusjonskomiteen, nestformann 1977-81 .

Gjennom åra sat Vågsnes i fleire ulike framskotne posisjonar. Han var formann 1973-75 i fylkeslandbruksstyret i Aust-Agder, medlem 1975-79 i representantskapet i Noregs Bondelag og ordførar 1975-81 i representantskapet i Norske Eggsentraler. Sidan var han leiar i Hovudkomiteen for lokalforvaltninga 1980 og i Rådet for Hardangervidda 1986-91.

Kjelder
Stortingsbiografi

Stortingsrepresentantar 1973-1977
Stortingsrepresentantar 1977-1981
Stortingsrepresentantar 1981-1985
Folk frå Arendal
Skjemt og Alvor

Skjemt og Alvor er ei bok som var trykt og utgitt i Trondheim i 1758 av ein anonym forfattar. Boka vart gitt ut Jens Christensen Winding som var den første boktrykkaren i Trondheim. Boka er lita på berre 24 sider. Innhaldet er ulike visdomsord og leveregler på rim. 

Det truleg einaste attverande eksemplaret er å finne på Gunnerusbiblioteket ved NTNU. Eksemplaret har tilhørt Gerhard Schøning. Ei faksimileutgåve vart gitt ut i 1982.

Bøker
Bøker frå 1758
Norske bøker
Majak

Produksjonselskapet Majak (russisk Производственное объединение «Маяк» Proizvodstvjennoje objedinjenije «Majak», av маяк majak «fyr») er eit av dei største atomanlegga i Russland og består av reaktorar der plutonium vert produsert og av opparbeidingsanlegg. Anlegget ligg 150 km søraust for byen Jekaterinburg, mellom Kasli og Tatysj, og 72 km vest for Tsjeljabinsk. Oziorsk, ein stengd by like ved anlegget, husar arbeidarane ved anlegget og var tidlegare kjend under namna Tsjeljabinsk-40 og Tsjeljabinsk-65.

I 1957 fann Kysjtymulukka stad på Majak. Det var ei av dei verste atomulukkene i historia. I katastrofen eksploderte ei dårleg vedlikehalden lagringseining, som førte til eit utslepp av 50-100 tonn radioaktivt avfall. Den radioaktive skya forgifta eit ovstort område på 750 km² i austlege delar til Uralfjella. Ulukka vart halden skylt i tretti år og er rekna som den tredje mest alvorlege blant atomulukker, etter Tsjernobylulukka og ulukka på Fukushima I kjernekraftverk i Japan.

Kjelder
Denne artikkelen bygger på «Mayak» frå ,  den 11. februar 2017.  
 

Sovjetisk militærhistorie
Katastrofar i Sovjetunionen
Russiske føretak
Tsjeljabinsk oblast
Trollvassbu

Trollvassbu er ei turisthytte i Tromsø kommune i Troms og Finnmark. Hytta ligg 255 moh. og er den nordaustlegaste av dei fire hyttene på turstien frå Snarbyeidet til Tromsdalen.

Trollvassbu er ubetent heile året og har 16 sengeplassar. Hytta vart oppført i 1916.

Bakgrunnsstoff 
 Trollvassbu på UT.no

Byggverk i Tromsø
Samferdsle i Tromsø
Skipingar i 1916
Turisthytter i Troms og Finnmark
9K720 Iskander

9K720 Iskander (; NATO-rapporteringsnamn SS-26 Stone) er eit mobilt kortdistansemissil-system laga og brukt av Russland. Missilsystema (Искандер-М) blei laga for å erstatta OTR-21 Totsjka, som framleis var i bruk i den russiske hæren i 2020. Iskander kan utstyrast med fleire ulike konvensjonelle stridshovud, som spreng-, klase-, termobarisk- eller EMP-stridshovud. Det kan òg utstyrast med kjernevåpen.

Kjelder

Denne artikkelen bygger på «9K720 Iskander» frå ,  den 25. april 2020.  
 

Ballistiske missil
Bakke-til-bakke-missil
Sigurd Hamran

Sigurd Lund Hamran () var ein norsk fiskar, gardbrukar og politikar frå Tind i Moskenes. Han var stortingsrepresentant frå Nordland og for Arbeidarpartiet frå 1945 til -51 og 1954 til -69.

Hamran var son til ein fiskar. Han dreiv sjølv fiske frå unge år, i 1923 skaffa han seg båt og var skipper i mange år. Frå 1926 var han også småbrukar.

I tida 1933-41 var Hamran medlem av Moskenes heradsstyre, varaordførar frå 1937. Han var ordførar i heradet i 1945 etter frigjeringa og på ny perioden 1964-1971.

Frå 1930-åra deltok Hamran aktivt i organiseringa av fiskarane og fiskeria. Han var formann i Åkran fiskarlag 1937-41 og i Moskenes distriktsfiskarlag 1942-46, to lag der han var sentral i skipinga. Elles var han styremedlem 1937-47 i Fiskernes samkjøp S/L og fleirårig medlem og ordførar 1946-47 i representantskapet i Norges Råfisklag.

Hamran var vararepresentant til Stortinget 1945-49 og 1950-53, men møtte fast frå desember 1945 til november 1951, medan Reidar Carlsen var statsråd i den andre Gerhardsen-regjeringa. Hamran var då medlem i Protokollkomiteen 1945-49 og Sosialkomiteen 1950-51. Då han frå nyår 1954 kom innatt på Stortinget som fast representant, også då med sete i Sosialkomiteen. Med tre attval hadde Hamran stortingsplass til 1969, dei tolv siste sesjonane var han medlem i Sjøfarts- og fiskerikomiteen.

Kjelder
Stortingsbiografi

Stortingsrepresentantar 1945-1949
Stortingsrepresentantar 1950-1953
Stortingsrepresentantar 1954-1957
Stortingsrepresentantar 1958-1961
Stortingsrepresentantar 1961-1965
Stortingsrepresentantar 1965-1969
Folk frå Moskenes
Jørgen Sønstebø

Jørgen Sønstebø () var ein lensmann og politikar frå Bø i Telemark. Han representerte Telemark og Kristeleg Folkeparti på Stortinget frå 1973 til 1985.

Han var son til gardbrukar Hans J. Sønstebø som i si tid var ordførar i Bø. Sjølv gjekk han befalsskule 1939/40 fram til krigsutbrotet, deretter var han oppteken med gards- og skogsarbeid fram til 1945. Frå 1945 til 1971 var Sønstebø lensmannsbetjent fleire stader. Fram til 1952 arbeidde han i Hjartdal, deretter i Kviteseid til 1958 og i Gjerpen og Siljan til 1964. Han vende då tilbake til lensmannskontoret i Kviteseid, der han sidan 1971 var lensmann i atten år. I 1973 tok han over farsgarden i Bø, og stod som drivar av han til 1991. Frå 1989 dreiv ei eiga auksjonsforretning, Kviteseid Auksjon.

Sønstebø var etter tur medlem av kommunestyra i Gjerpen 1960-63, Skien 1964-65 og Kviteseid 1968-79 og 1987-95. Hausten 1973 vart han vald til stortingsrepresentant for Kristeleg Folkeparti, attvald 1977 og 1981. Alle tolv åra på Stortinget var han med i Justiskomiteen, nestformann i komiteen frå 1981 til -85. Perioden 1977-80 var han elles medlem i Kristeleg Folkeparti sitt kriminalpolitiske utval.

Kjelder
Stortingsbiografi

Stortingsrepresentantar 1973-1977
Stortingsrepresentantar 1977-1981
Stortingsrepresentantar 1981-1985
Folk frå Bø i Telemark
Radiata (fleirtyding)

Radiata kan visa til:

 Radiata, ei dyregruppe som er radiært symmetriske 

 Corona radiata i nevroanatomi
 Corona radiata i embryologi, ein struktur som omgjev eit ovum eller ubefrukta eggcelle

I artsnamn 
 Actiniopteris radiata, ei bregne som finst i Afrika, Madagaskar, Arabia, Iran, Afghanistan, Nepal, India, Sri Lanka, Burma og Australia
 Astropyga radiata, ei kråkekebolle frå den indopasifiske regionen
 Cellana radiata, ein rovhavsnigle
 Ecklonia radiata, ein taretype som finst på Kanariøyane, Kapp Verde, Madagaskar, Mauretania, Senegal, Sør-Africa, Oman, Sør-Australia, Lord Howe Island og New Zealand
 Eucalyptus radiata, a medium to tall tree to 30 m high
 Habenaria radiata, ein orkideart som finst i Kina, Japan, Korea og Russland
 Hydrangea radiata, ein lauvfellande busk frå dei sørlege Appalachane i USA
 Lycoris radiata, ein laukplante i amaryllisfamilien
 Macaca radiata, ein makak frå Sør-India
 Neriene radiata, ein edderkopp frå Europa
 Pinctada radiata, ein perleøsters frå den indopasifiske regionen
 Pinus radiata, ei furu frå California
 Pterois radiata, ein drakefisk frå Indiahavet og Stillehavet
 Temnora radiata, ein møll i Sphingidae-familien frå Vest-Afrika til Angola
 Utricularia radiata, ein akvatisk kjøtetande plante frå Nord-Amerika
Pave Celestin III

Pave Celestin III () var pave frå mars/april 1191 til han døydde.

Celestin III var fødd inn i orsinifamilien, ein av de viktigaste italienske adelsfamiliane, som  Giacinto Bobone. Den 30. mars 1191 blei han vald til pave, trass i at han berre var diakon. Han blei prestevigd den 30. mars 1191 og truleg bispevigd same dagen. 

 
Dagen etter at han blei vald ril pave krona Celestin III den tysk-romerske keisaren Henrik VI. Seinare ekskommuniserte han den same keisaren for å halda Rikard Løvehjarte i fangenskap. 

I 1192 bekrefta han statuttane til Den tyske ordenen. 

Mot slutten ønskte Celestein å abdisere, men kardinalane aksepterte ikkje ønsket, og han blei verande pave til han døydde. 

Pave Celestin døyde 8. januar 1198, ca. 92 år gammel. Han blei gravlagd i Laterankyrkja.

Kjelder

Denne artikkelen bygger på «Celestin III» frå ,  den 1. februar 2017.

Bakgrunnsstoff
 The Cardinals of the Holy Roman Church

Pavar
Italienske pavar
Medlemmar av Orsinislekta
Folk frå Roma
Norsk Sjømålmissil (NSM)

Norsk Sjømålmissil (NSM) (Naval Strike Missile) er eit norskprodusert sjømålsmissil og kryssarmissil produsert av Kongsberg Defence System sitt. NSM vart starta opp som utviklingsprosjekt for Sjøforsvaret, med føremål å utvikla ein mellomdistanse-kryssarmissil for maritime mål, men vart f.o.m 2016 òg operativt som kryssarmissil mot mål på land.

Missilet har vorte utvikla gjennom 13 år, og har som føremål å treffa mål på lang avstand med stor presisjon. Det har kosta Noreg to milliardar kroner og elleve prøveoppskytningar å utvikla våpenet. Opphavleg namn på prosjektet NSM var «Nytt sjømålsmissil». Det har òg vorte omtalt som «Norsk sjømålsmissil». Seinare vart det gjevne marknadsnamnet «Naval Strike Missile».

Missilet var opphavleg tiltenkt bruk på #den nye missiltorpedobåtane til sjøforsvaret av Skjold-klassa, men er no òg installert på dei nye fregattane av Fridtjof Nansen-klassa.  Missilet har nyutviklet stridshovud av same storleik og vekt som dei eldre Penguin-missila, men det er meir effektivt og slagkraftig. I tillegg har NSM ein passivt termisk bildedannande søkjar,  som tyder at missilet styrer seg inn mot - og registrerar varmeutstråling over eit stort område, og deretter kalkulerar vegen til målet sjølv. På denne måten kan det mellom anna skilje mellom ulike fartøy og unngå å treffa sivile fartøy. Produsenten seier at missilet skal ha ei rekkevidde på 185 km.

NSM er levert til Polen som ein del av eit mobilt kystartillerisystem der missila skal avfyrast frå lastebilar. Kontrakten, som har ein verdi på 800 millionar kroner, vart skrive i slutten av 2008 og leveransen skulle vera ferdigstilt før utgangen av 2012.
Kontrakten vart utvida i desember 2011 med verdi på ytterlegare 712 millionar kroner.

Variantar 
 NSM
 Opphavleg variant i serieproduksjon for bruk frå skip. Kan òg brukast frå lastebil.
 Joint Strike Missile
 Framtidig multirolleversjon spesielt for Lockheed Martin F-35 Lightning II (Joint Strike Fightar).  Ifølgje KDA er JSM det einaste kryssarmissilet som får plass i F-35s interne våpenstasjonar. To stykke kan berast internt, medan 4 kan berast under vingane.  Prosjektet er finansiert av Noreg og Australia.

Kjelder 

Denne artikkelen bygger på «Naval Strike Missile» frå ,  den 1. februar 2017.

Bakgrunnsstoff 
 Informasjonsside om NSM hos KDA 
 Informasjonsside om JSM hos KDA 
 Vellukka prøveskyting av NSM 
 Video av prøveskyting av NSM

Maskinomsette artiklar som treng gjennomgang
Kryssarmissil
Olaf Øen

Olaf Øen () var ein norsk maskinentrepenør, forsikringsmann og politikar frå Nes i Buskerud. Han møtte på Stortinget frå Buskerud i tida frå 1976 til 1989, vald for Arbeidarpartiet. Øen var elles ordførar i Nes i til saman ti år.

Far hans var skogsarbeidar, eit yrke Øen sjølv praktiserte åra 1942-44. Frå 1944 til -46 var han linjearbeidar i Norges Statsbaner (NSB), til dess han gjennomførte militærtenesta i Tysklandsbrigaden. Deretter arbeidde han som maskinførar i 1948-49, då han starta opp som maskinentreprenør, eit arbeid han dreiv i ti år. I 1959 fekk han jobb som inspektør ved Hallingdal Brannkasse, eit yrke han hadde til 1976.

Øen var kommunestyremedlem i Nes frå 1956 til 1979, der i mellom ordførar i periodane 1964-71 og 1976-77. På ny medlem i Nes kommunestyre 1995-99.

Då Ragnar Christiansen vart utnemnd statsråd i den nyskipa Nordli-regjeringa i januar 1976, rykte Øen inn på Stortinget og sat resten av tingperioden 1973-77 i Landbrukskomiteen. Frå hausten 1977 til 1989 var Øen fast representant frå Buskerud. Han var så medlem 1977-85 i Forsvarskomiteen og 1985-89 i Samferdslekomiteen.

Kjelder
Stortingsbiografi

Stortingsrepresentantar 1973-1977
Stortingsrepresentantar 1977-1981
Stortingsrepresentantar 1981-1985
Stortingsrepresentantar 1985-1989
Folk frå Nes i Buskerud
Norske assurandørar
Hallstein Dvergsdal

Hallstein Dvergsdal () er ein norsk bonde og journalist. Han er frå Jølster. Dvergsdal har studert historie og samfunnsfag. Han har sysla med lokalhistorie og har m.a. publisert ein del lokalhistorisk stoff frå Jølster.

Bibliografi

Bøker

I tidsskrift - eit utval
 Lokalhistoriske artiklar Sogn og Fjordane

Kjelder
 Hallstein Dvergsdal

Norske sakprosaforfattarar
Forfattarar frå Jølster
Det kongelege svenske kunstakademiet

Det kongelege svenske kunstakademiet, svensk Kungliga Akademien för de fria konsterna eller Konstakademien er ein institusjon til fremje av kunst og arkitektur i Sverige. Akademiet ligger i Fredsgatan 12 i Stockholm. Det blei skipa i 1735.

Fram til 1978 var kunstakademiet forbunde med Kungliga Konsthögskolan. Kunsthøgskulen er no underlagt Högskoleverket som andre svenske høgskular, medan akademiet har fått tilbake ei friare stilling.

Kunstakademiet byrja som undervisningsstad i 1735. Visjonen om eit akademi etter fransk mønster, som møtestad for kunstnarar og kunstkjennarar, blei realisert i 1768. Det første møtet av denne typen blei halde dette året, og kong Gustav III skreiv dei første statuttane i 1773. Enden av 1700-talet er rekna som ein gullalder for akademiet. 

Akademiet fekk sitt noverande namn, Kungliga Akademien för de fria konsterna, i 1810. Det blei opna for kvinner i 1864. I 1870 flytta det til eit eige hus i Fredsgatan 12 som var donert av Gerhard Meyer. Namnet hans er bevart i kunstutdanningens kjælenavn Mejan, som også er navn på skolens elevgalleri. 

Medlemmar av akademiet blir valde inn for livstid. Det har både ordinære medlemmar, æresmedlemmar og utanlandske medlemmar.

Kjelder
Denne artikkelen bygger på «Kungliga Akademien för de fria konsterna» frå ,  den 2. februar 2017.

Bakgrunnsstoff
 

Svensk kunst
Svensk arkitektur
Stockholm
Kunstakademi
Skipingar i 1735
Thor-Eirik Gulbrandsen

Thor-Eirik Gulbrandsen Mykland () var ein norsk byråkrat og politikar frå Fjære i Aust-Agder. Han var stortingsrepresentant 1973-93 frå Akershus, vald på Arbeidarpartiet sine program.

Gulbrandsen tok eksamen artium ved Hamar Katedralskole i 1960. Utover i 1960-åra var han assistent ved Norsk utanrikspolitisk institutt 1962-64, timelærer ved handelsskule 1964-66 og sakshandsamar i Skedsmo kommune 1967-71. Jamsides studerte han ved Universitetet i Oslo, og var ferdig utdanna cand.oecon. i 1970. I 1971 fekk han jobben som økonomisjef ved Sentralsykehuset i Akershus på Lørenskog, ei stilling han hadde til 1997.

Hausten 1973 kom Gulbrandsen inn på Stortinget frå varamannplass på Arbeidarpartiet si valliste i Akershus. Då statsråd Sonja Ludvigsen frå same fylke og parti døydde sommaren 1974 fekk han fast tingsete, og etter fire attval representerte han Arbeidarpartiet på Tinget i 20 år. Den fyrste fireårsperioden var han medlem i Justiskomitéen, deretter var han dei neste fire åra plassert i Finanskomitéen. Frå 1981 var han med i Forbrukar- og administrasjonskomitéen til 1989, dei siste fire sesjonane som sekretær. I 1989 var han på ny plassert i Finanskomitéen, og var saksordførar for ei stor skattereform som trådde i kraft i 1992. Han nådde ikkje opp til «sikker» tingplass då Akershus Arbeidarparti nominerte til stortingsvalet 1993.

Åra 1997-2000 var Gulbrandsen i utanlandsteneste i Bosnia-Hercegovina. Deretter var han rådgjevar hos Sentralsykehuset i Akershus til 2003, frå 2006 tilsett i Landslaget for offentlige pensjonister. 

Perioden 1968-71 var Gulbrandsen medlem i Skedsmo kommunestyre. Hausten 1999 vart han vald innatt i same  kommunestyret for ein fireårsperiode. Då det nye kommunestyret skulle velje ordførar, valde han å røyste på Høgre-kandidaten Per Pettersen, i staden for Andreas Hamnes frå Arbeidarpartiet. Når Gulbrandsen ikkje ville røyste på Hamnes, kom det av at Gulbrandsen meinte Hamnes spelte ei avgjerande rolle då Gulbrandsen i 1993 ikkje vart renominert til Stortinget. Vinteren 2000 vart Gulbrandsen ekskludert frå Arbeidarpartiet.

Kjelder
Stortingsbiografi

Stortingsrepresentantar 1973-1977
Stortingsrepresentantar 1977-1981
Stortingsrepresentantar 1981-1985
Stortingsrepresentantar 1985-1989
Stortingsrepresentantar 1989-1993
Folk frå Grimstad
Folk frå Skedsmo
Gunnar Halvorsen

Gunnar Halvorsen () var ein norsk næringsdrivar og politikar frå Åmli. Han representerte Aust-Agder og Arbeidarpartiet på Stortinget frå 1993 til 2005, og var vararepresentant i perioden 1985-93.

Halvorsen var son til ein bakar. Han tok eksamen på elektrolina ved Risør yrkesskole i 1962 og ved Arendal maskinistskole i 1964. Deretter gjekk han Sørlandets tekniske fagskole i Grimstad og tok i 1968 fagbrev som elektromontør. Sidan var han elektroinstallatør i Åmli, med eige firma frå 1972. Han var områdesjef 1985-94 i Heimevernet, med kapteins grad.

Gjennom fire valperiodar, tida 1968-83, var Halvorsen medlem av kommunestyret i Åmli. Den siste fireårsbolken, 1980-83, var han også ordførar i kommunen. Frå 1976 var han i atten år medlem av Aust-Agder fylkesting, til dess han i 1993 vart vald til stortingsrepresentant. Han var då leiar av Nærings- og sysselsettingsstyret i Aust-Agder i seks år, 1985-91.

Hausten 1993 fekk Halvorsen andreplassen på Aust-Agder Arbeidarparti si valliste til Stortinget. Han var då nærast «sikra» stortingsplass, etter to periodar som fyrste vararepresentant. Med attval i 1997 og 2001 hadde han sete i Stortinget til hausten 2005. Dei fyrste fire åra var han medlem i Næringskomiteen, medan han i tida 1997-2005 var medlem i Forsvarskomiteen. Arbeidarpartiet sin fylkessekretær i Aust-Agder omtala han som «en sterk forkjemper for å bevare forsvarsanlegg i landsdelen» til NRK i 2006.

Kjelder

Stortingsbiografi

Stortingsrepresentantar 1993-1997
Stortingsrepresentantar 1997-2001
Stortingsrepresentantar 2001-2005
Stortingsrepresentantar for Aust-Agder
Stortingsrepresentantar frå Ap
Ordførarar i Åmli
Ap-ordførarar i Aust-Agder
Folk frå Åmli
Trøndelag Folkemuseum

Trøndelag Folkemuseum, eller Sverresborg, er eit stort kulturhistorisk museum på Sverresborg i Trondheim. Det omfattar rundt 60 bygningar og samlingar av gjenstandar, fotografi og arkivmateriale.

Friluftsmuseet har ei bygdeavdeling med bygningar frå ulike deler av Trøndelag og ei byavdeling, Gammelbyen, med bygningar frå Trondheim sentrum. Publikumsbygget opna i 1999, og i 2000 opna basisutstillinga «Livsbilder». Museet har også ei stor samling av arkivmateriale og fotografi. Dei vel 60 bygningane som er gjenreist på museumsområdet kjem frå ulike tidsrom og stad. Den eldste bygningen er Haltdalen stavkyrkje frå Haltdalen, som blei bygd på 1170-talet. Dei fleste bygningane er frå 1700- og 1800-talet. 

Trøndelag Folkemuseum blei offisielt stifta i 1913, men arbeidet med å samle gamle bygningar hadde då pågått i fire år. I 1914 blei museet etablert på Sverresborg, nærare bestemt området rundt ruinane av Kong Sverre si borg på Byåsen i Trondheim. Museumsområdet som blir brukt i dag er på ca. 150 dekar, med rom for utviding på endå 150 dekar.

Trøndelag Folkemuseum har også ansvar for drift av Meldal Bygdemuseum, Trondhjems Sjøfartsmuseum og Norsk Døvemuseum. Museet er ein del av Museene i Sør-Trøndelag AS (MiST).

Det var tusenårsstad for Sør-Trøndelag.

Kjelder
Denne artikkelen bygger på «Trøndelag Folkemuseum» frå ,  den 2. februar 2017.

Bakgrunnsstoff
 

Litteratur
 Mellemsether, Hanna; Reiersen, Elsa og Søholt, Petter (2009): "En Smuk Fremtid" Trøndelag Folkemuseum Sveresborg 100 år. Trondheim. ISBN 978-82519-2482-5

Museum i Trondheim
Kulturhistoriske museum
Friluftsmuseum i Noreg
Tusenårsstader
Skipingar i 1909
1909 i Noreg
Hans Berg

Hans Berg () var ein norsk fiskar, gardbrukar og politikar frå Bodin i Nordland. Han representerte Kristelig Folkeparti og Nordland fylke på Stortinget i tida 1954-69.

Berg var fiskar frå 1917 til 1951, bortsett frå åra 1920-22, då han gjekk Nordland landbruksskule, og året 1922-23, då han var dreng på prestegarden i Hamarøy. Frå 1927 dreiv han også garden Rønvik i dåverande Bodin herad. Han var klokkar i Bodin kyrkje frå 1947 til 1965.

Berg var medlem i Bodin heradsstyre frå 1936, til det vart avvikla av okkupasjonsmakta i 1941. Frå 1945 til 1967 var han på ny med i heradsstyret i Bodin, både som ordinær medlem, formannskapsmedlem og perioden 1952-55 som ordførar.

Hausten 1953 vart Berg vald til stortingsrepresentant frå Nordland. Med attval i 1957, 1961 og 1965 representerte han Kristeleg Folkeparti på Tinget i seksten år. Dei tolv fyrste åra var han medlem i Kommunalkomiteen, dei fire siste i Samferdslekomiteen. I tida 1963-69 var han elles landsstyremedlem i Kristeleg Folkeparti, og åra 1965-74 medlem av hovudstyret i Det norske lutherske indremisjonsselskap.

Kjelder
 Stortingsbiografi

Stortingsrepresentantar frå KrF
Stortingsrepresentantar for Nordland
Stortingsrepresentantar 1954-1957
Stortingsrepresentantar 1958-1961
Stortingsrepresentantar 1961-1965
Stortingsrepresentantar 1965-1969
Ordførarar i Bodin
KrF-ordførarar i Nordland
Folk frå Bodø